ועדת הכספים, כנסת 20, פרוטוקול מספר 209, 2015-12-22 12:55

משה גפני: אני פותח מחדש את הישיבה.

משה גפני: אני רוצה תשובה מהאופוזיציה.

אראל מרגלית: אנחנו מסכימים בנושא של ניצולי שואה ורווחה להצביע.

אראל מרגלית: בנושא של ניצולי שואה, המקור התקציבי נראה לנו מאד בעייתי.

אראל מרגלית: אף אחד לא רוצה להתנגד להעברת כסף לניצולי שואה, ומכניסים שם גם יוצאי צפון אפריקה, מרוקו וכו'.

<קריאה: לוב.

אראל מרגלית: המקור התקציבי הוא דיור ציבורי.

אראל מרגלית: אז אנחנו מוחים על זה.

אראל מרגלית: למה צריך לקחת מדיור ציבורי?

אראל מרגלית: כדי לעשות מעשה טוב צריך לעשות מעשה רע?

סתיו שפיר: בהקשר של הניצולי שואה אנחנו הבנו מהרפרנטים את הדחיפות של העניין, מכל מיני סיבות טכניות ולא טכניות, אבל לגבי רווחה, שאנחנו מאפשרים להעלות מתוך אחריות וידיעה והבנה של חלק מהגופים שמקבלים את הכסף, אבל הדבר הזה לא עונה על הנוהל.

סתיו שפיר: היה אפשר להגיש את זה לפני כן.

סתיו שפיר: הדרך שבה זה מתנהל היא איומה, וכדי שהעמותות האלה, ולא רק העמותות - -

משה גפני: לכם אמרתי שבלי רשות אני לא אעשה את זה היום, אני אעשה את זה מחר.

סתיו שפיר: - - כל הגופים האחרים היו מקבלים את הכסף, היה ראוי להכניס את זה לתוך תקציב המדינה ולא לעשות את זה ככה, כי עכשיו מעמידים אותנו פה בבעיה בלתי אפשרית.

משה גפני: אני רוצה לגמור את שנת 2015, זה הכל.

מיקי לוי: פשוט ניצלו את הצד הרגשי.

סתיו שפיר: שנת 2015 נגמרה ב-17 בנובמבר, בהצבעה על תקציב המדינה, בוועדה.

משה גפני: תשכחי מהעניין הזה.

משה גפני: אנחנו יושבים פה, גם את יושבת פה, שעות, ימים ולילות, איזה נגמר?

סתיו שפיר: שם זה היה אמור להיות - - -

משה גפני: הבנתי.

משה גפני: אז על רווחה אתם מסכימים, נכון?

משה גפני: 140,152,137 – מי בעד אישור הפניה?

משה גפני: הצבעה בעד הפניות – רוב נגד – אין פניות 140,152,137 – משרד הרווחה, אושרו.

משה גפני: תודה, הפניות אושרו.

משה גפני: הפניה הבאה לניצולי השואה 138 עד 151-153.

משה גפני: תוך מחאה של האופוזיציה על מאיפה מגיע הכסף.

מיקי לוי: סעיפי התקציב חלקם לא ראויים.

מיקי לוי: חד משמעית.

משה גפני: מי בעד הפניות?

משה גפני: ירים את ידו.

משה גפני: הצבעה בעד הפניות – רוב נגד – אין פניות 138 עד 151-153 – ניצולי שואה, אושרו.

משה גפני: הפניות אושרו.

משה גפני: משרד החינוך – שיפוצים בכפרי נוער והזנה בבתי ספר.

<קריאות: לא.

מנואל טרכטנברג: שההצבעה תהיה מחר.

מנואל טרכטנברג: זה לא דחוף.

סתיו שפיר: לא הוצגה שם שום סיבה - - - באופן דחוף במיוחד.

<נעה היימן: לא.

<נעה היימן: נלקחו מזומנים בתמורה להרשאה בפניה של רווחה, זו הפניה שאליה הפנינו.

מיקי לוי: המחאה המרכזית שלי היא סעיפים הקיזוז.

מיקי לוי: זאת אומרת – המקור התקציבי, חלק מהמקורות התקציביים, חברים, אני אומר לכם – ישבתי אתכם, לא ראויים, לא ראויים.

משה גפני: תסבירי את פניה 141.

<נעה היימן: הסברתי גם קודם, כשדיברנו על המקורות שמועברים לרווחה.

<נעה היימן: אני אסביר שוב.

סתיו שפיר: אגב, צריך לציין לפרוטוקול שאין פה קואליציה.

סתיו שפיר: מאד מעציב אותי שרוב חברי הקואליציה, לא מעניין אותם מה קורה עם כספי ה - - -

<נעה היימן: אני רוצה להסביר את פניה 141.

<נעה היימן: הסברנו אותה גם קודם, כשהתייחסנו למקורות שעוברים לרווחה.

<נעה היימן: בעצם, מה שהסברנו, שהעברת המזומן לרווחה נעשית יחד עם מתן הרשאות להתחייב.

סתיו שפיר: אז תפרידי.

<נעה היימן: זה מופרד.

סתיו שפיר: תפרקו את ההעברה.

<נעה היימן: הפניה מפורקת, כי אתה לא יכול לעשות באותה פניה פלוס ומינוס.

<נעה היימן: מצד אחד ניתנות הרשאות להתחייב, בפלוס, מצד שני נלקחים מזומנים במינוס.

<נעה היימן: לא ניתן טכנית להזין את זה באותה פניה.

<נעה היימן: אבל היכולת שלנו – וזה גם מה שהסברתי לחבר הכנסת טרכטנברג, זה בדיוק אותם סעיפים שמהם נלקח המזומן, של השיפוצים בכפרי הנוער וההזנה בבתי הספר.

<נעה היימן: על מנת שלא לפגוע בפעילות הריאלית של משרד החינוך, בנושאים האלה, ניתנות הרשאות להתחייב שמכסות ואף יותר את תקציב המזומנים שנלקח.

<נעה היימן: לכן, הפניה הזו קשורה קשר הדוק לפניה של רווחה שעברה, כי אחרת, תקציב משרד החינוך יינזק והפעילות הריאלית של המשרד תינזק.

<נעה היימן: מתן ההרשאות גורמת לכך שלא יהיה שום נזק לפעילות המשרד.

אראל מרגלית: אנחנו רוצים - - - את דעתם את החברים.

משה גפני: אז שניה, תסבירי גם את שתי הפניות האחרות, ושהאופוזיציה תחליט.

משה גפני: פניה 144, חקלאות.

משה גפני: מי מסביר?

<עלי בינג: בפניות הקודמות נפלה טעות בהקלדה של התקנות שממנה יצאו התקציבים.

<עלי בינג: כמו שאתם יכולים לראות בפניה הזו אין שינוי בגג של משרד החקלאות, זה פשוט יצא בטעות, מתקנות לא נכונות, ויש סידור של הכספים על מנת שלא יהיה מינוס בתקנה אחת ופלוס בתקנה אחרת.

<עלי בינג: זה פשוט תיקון טעות טכנית.

מנואל טרכטנברג: תיקון טעות טכנית אפשר לעשות מחר.

מנואל טרכטנברג: השאלה - - -

משה גפני: רגע, עוד פניה אחת, ותדונו גם על זה – 146.

משה גפני: בבקשה.

<נעה היימן: הפניה נועדה להעברת סכום של 31 מיליון שח בהרשאה להתחייב, לתקציב השיפוצים של משרד החינוך.

<נעה היימן: התקציב הזה הוא חלק מיישום ההסכמים הפוליטיים תקציביים עליהם, גם על הפניה הזו, יש פירוט באותו מכתב צד שעליו דיברנו בפניה הקודמת.

<נעה היימן: הוא נועד לשיפוצים בבתי ספר במגזר החרדי - - -

<קריאה: למה זה הסכמים פוליטיים?

<נעה היימן: בתוך ההסכמים הפוליטיים – תקציביים, במכתב שהוגש לוועדת הכספים ביום אישור התקציב, שבו היתה טבלה של סכומים כלליים, של ש"ס ויהדות התורה, שעדיין לא הוקצו תחומי הקצאה ספציפיים משתי סיבות – או שלא היתה עוד בדיקה משפטית, שאישרה את ההעברה, או שטרם היה שיוך לאן התקציב אמור לעבור.

<נעה היימן: מאז נעשתה עבודה מקצועית, הן על ידי מחלקת הפיתוח של משרד החינוך, לאחר שלושה דיונים אצל המשנה ליועץ המשפטי לממשלה – הסעיפים אושרו, ולכן הם עכשיו מועברים בהעברה תקציבית.

<נעה היימן: פירוט מלא עליהם יש במכתב צד - - -

משה גפני: אם לא תהיה הסכמה לא נצביע.

סתיו שפיר: אתם לא מתביישים - - - מה היתה הסיבה להביא את זה אתמול בלילה?

משה גפני: מה את שואלת אותה?

משה גפני: היא הסבירה כבר באריכות.

משה גפני: מספיק העצבים יצאו לי.

בצלאל סמוטריץ': לא, גפני.

בצלאל סמוטריץ': שיפוצים זה דבר שלוקח זמן להפעיל אותו.

בצלאל סמוטריץ': זה יעבור, למה אתם סתם משחקים משחקים?

משה גפני: רבותי, חבל על הזמן.

משה גפני: הם יוצאים להתייעצות.

משה גפני: אם הם לא יסכימו, ההצבעה תהיה מחר בבוקר.

משה גפני: היועצת המשפטית אמרה שזה לא נכלל בהגדרה של חירום.

משה גפני: רווחה הם הסכימו, אז בהסכמה, הסכמנו.

משה גפני: ניצולי שואה הסכימו, הצבענו.

משה גפני: שלושת הסעיפים האלה שהוסברו אבל לא הוצבעו, יוצבעו מחר בבוקר בתחילת סדר היום.

משה גפני: הלאה.

<טמיר כהן: אנחנו עוברים לפניות שלא נדונו ולא הוצבעו.

<טמיר כהן: פניה מספר 11 בעמוד הראשון.

<אורי שיינין: הפניה נועדה לביצוע שינויים פנימיים בתקציב רשות האוכלוסין וההגירה, לצורך התאמת התקציב לביצוע בפועל.

<אורי שיינין: אין כאן שום שינוי מהותי, זו העברה בין תכניות, בעיקר בין סעיפי תפעול ושכר.

משה גפני: מסכימים?

משה גפני: מי בעד אישור הפניה?

משה גפני: הצבעה בעד הפניה– רוב נגד – אין פניה 11 – רשות האוכלוסין, אושרה.

משה גפני: הפניה אושרה.

<טמיר כהן: הפניה הבאה - פניה 125-124 משרד החקלאות.

<עלי בינג: פניה זו בעצם נועדה להעביר את העודפים שהעברנו לסעיף 04, מכיוון שזה הסעיף שבו הם נוצרו, למשרד החקלאות.

<עלי בינג: העודפים האלה מחולקים לשני סוגים.

<עלי בינג: סך העודפים זה 322,555 אלפי שח, חלקם הקטן- - -

משה גפני: לאן זה הולך?

<עלי בינג: למשרד החקלאות.

<עלי בינג: חלקם הקטן זה רשות הבדואים, פשוט כי היחידות האלה עברו ממשרד ראש הממשלה למשרד החקלאות, עוד בשנת 2014, וחלקם הגדול זה העודפים של החטיבה להתיישבות, כמו שהסברתי בדיון הקודם– העודפים עוברים לסעיף שבו הם נוצרו, אבל בהתאם להנחיית המשנה ליועץ המשפטי לממשלה, אין לתקצב את החטיבה להתיישבות בסעיף שבו הם נוצרו.

סתיו שפיר: - - - בכלל.

<עלי בינג: בדיוק, לכן העודפים האלה עוברים למשרד החקלאות, שבהתאם להנחיית משרד המשפטים, משרד החקלאות צריך להתקשר בהסכם עם החטיבה, וכך התקציב צריך להגיע לחטיבה.

<עלי בינג: מדובר בעודפים מחויבים - - -

סתיו שפיר: לאחרונה פורסם – ממש אתמול, נתונים על התקציבים של החטיבה להתיישבות לשנת 2014.

סתיו שפיר: מסתבר שלמרות שהחטיבה קיבלה כספים רבים שהיו אמורים לעבור ליישובי עוטף עזה בעקבות "צוק איתן", רוב הכספים, פי עשר, הועברו דווקא ליהודה ושומרון.

בצלאל סמוטריץ': אותם כספים?

בצלאל סמוטריץ': אותם כספים?

סתיו שפיר: כן.

סתיו שפיר: כן.

סתיו שפיר: בנוסף על כך, החטיבה מעבירה ומתקצבת עד עכשיו עשרות עמותות תורניות שקרובות לביתה היהודי, בין אם עמותה שמנהל יושב ראש החוקה של הבית היהודי, ועוד עשרות גרעינים תורניים ששולחים אחר כך - - -

בצלאל סמוטריץ': - - -

סתיו שפיר: סליחה, אני מדברת עכשיו.

סתיו שפיר: הגענו להערות הפופוליסטיות.

סתיו שפיר: תענה פעם אחת לדברים שאני אומרת.

סתיו שפיר: פעם אחת.

בצלאל סמוטריץ': אני עונה הרבה יותר.

סתיו שפיר: - - - אומץ לענות.

סתיו שפיר: עברו עשרות מיליוני שקלים לעמותות שמפעילים פעילים של הבית היהודי, עמותות שמריצות פעילים של הבית היהודי למשרות פוליטיות ברשויות מקומיות, ופה - - -

רחל עזריה: מי פה אנשי החטיבה?

סתיו שפיר: כאן – שלושתם.

רחל עזריה: שניים.

סתיו שפיר: לא ייתכן שאנחנו פה נצביע על העברות כספים לא חוקיות שמועברות אחר כך כשוחד פוליטי של הבית היהודי כדי לתמרץ את פעילי המפלגה שלהם להצביע להם בבחירות - -

בצלאל סמוטריץ': אני יודע בעל-פה את הנאום הזה, היא חוזרת אחריו עשרים פעם.

סתיו שפיר: - - ובצלאל סמוטריץ חתום עליהם, חתום על מכתב שהופנה לפעילים, של אותם מוסדות תורניים לפני הבחירות, ומבקש מהם לשלוח 4 פעילים מכל מוסד מתוקצב מכספי המסים של אזרחי ישראל, לשלוח אותם לעזור לבית היהודי בבחירות.

סתיו שפיר: אז סמוטריץ ואורי אריאל מבקשים מהפעילים - - -

<קריאות: - - -

סתיו שפיר: - - - בכסף פוליטי שלנו, לבוא ולעזור להם בבית היהודי, לעזור להם בבחירות, כדי להציל את הבית היהודי שיוכל להעביר להם עוד תקציבים, ואתם יושבים פה ומבקשים מאתנו להעביר את הכסף הזה, על חשבון הפריפריה?

סתיו שפיר: מאיפה החוצפה לבוא ולעשות את זה, מאיפה?

משה גפני: תודה, מי בעד הפניות?

סתיו שפיר: לא, סליחה.

מיקי לוי: היא רוצה תשובה.

מיקי לוי: זכותה, היא חברת כנסת.

סתיו שפיר: אני רוצה את התשובות מהחטיבה.

<עלי בינג: אז תכף אנשי החטיבה יתנו תשובה יותר מנומקת, רק במילה – ההעברה הזו היא העברה של עודפים מחויבים בהתאם להנחית משרד המשפטים.

סתיו שפיר: אל תגידו לי עכשיו עודפים מחויבים, זה הכל על חשבון עוטף עזה.

סתיו שפיר: אני רוצה תשובה למה זה לא הגיע לעוטף עזה?

סתיו שפיר: תענו לי על זה.

סתיו שפיר: למה זה לא הגיע לעוטף עזה בעקבות "צוק איתן"?

סתיו שפיר: למה כספים שהונחו לא הגיעו לעוטף עזה?

משה גפני: אני החטיבה, בבקשה, בקצרה.

<שלומית נקש: מדובר בעודפים מחויבים.

<שלומית נקש: העודפים המחויבים שלנו הועברו למשרד ראש הממשלה כי משם הם הוצאו.

<שלומית נקש: בעקבות ההעברה של החטיבה להתיישבות למשרד החקלאות - -

סתיו שפיר: תעני לי על השאלה.

משה גפני: רגע, סתיו.

<שלומית נקש: - - עוברים העודפים ממשרד ראש הממשלה - - -

סתיו שפיר: תעני לי על השאלה למה זה לא הגיע לעוטף עזה.

סתיו שפיר: למה זה לא הגיע לעוטף עזה?

סתיו שפיר: אחר כך אתם באים לפה ואומרים לנו – תהיו אופוזיציה אחראית.

משה גפני: מי בעד אישור הפניות?

משה גפני: ירים את ידו.

משה גפני: הצבעה בעד הפניות– רוב נגד – אין פניות 124-125 – משרד החקלאות, אושרה.

משה גפני: הפניות אושרו.

סתיו שפיר: אני אבקש הצבעה שמית על זה.

מיקי לוי: רביזיה.

משה גפני: יש רביזיה על זה מחר בבוקר.

<קריאות: - - -

סתיו שפיר: גועל נפש.

סתיו שפיר: הם לא קיבלו כסף.

סתיו שפיר: שמעת?

סתיו שפיר: בחטיבה אפילו לא יודעים מה לענות.

בצלאל סמוטריץ': היא צועקת וצועקת, ומעלים לפייסבוק.

סתיו שפיר: בצלאל, תתבייש.

סתיו שפיר: אתם הורסים את המדינה, פשוט הורסים את המדינה.

<טמיר כהן: פניות 130,131 שיכון ופיתוח.

<יובל טלר: הפניה נוגעת לסעיף 70, סעיף הפיתוח של משרד הבינוי והשיכון, ונועדה לתקצוב הסעיף בהרשאה להתחייב בסך של כ-800 מיליון שקל וכן תקצוב הוצאה מותנית בהכנסה בסך של כ-1.1 מיליארד שח, וכן העברת תקציב מזומן בסך של 4.3 מיליון שח.

<יובל טלר: ההרשאה להתחייב נועדה בעיקרה למטרות הבאות: חתימה על הסכם להקמת פתרונות לדיור ציבורי, בהתאם להחלטת ממשלה מספר 360, מיום 5.8.2015 שעניינה הגדלת מלאי פתרונות הדיור בדיור הציבורי, הגדרה של הרשאות להתחייב לצורך ביצוע עבודות פיתוח תשתיות בביצוע ישיר על ידי המשרד, גם במגזר העירוני, גם ביישובי עדיפות לאומית וגם ביישובי המיעוטים, וזה בסך של 350 מיליון שח, תקצוב הרשאה של 640 מיליון שח לפיתוח תשתיות בחריש, בית שמש, ובאר שבע, וכן לביצוע התאמות בתקציב הפיתוח בהתאם לביצוע בפועל.

<יובל טלר: תקצוב הרשאה להתחייב בסך 85 מיליון שח לתגבור תחזוקת דיור ציבורי, וכן 30 מיליון שח לצורך ביצוע שיפוצים חיצוניים בבניינים שבהם יש רוב של שוכרי דיור ציבורי.

<יובל טלר: תקצוב הרשאה להתחייב בסך 64 מיליון שקל, בהתאם להכנסות בפועל שהתקבלו משיווקי קרקע לצורך הקמת מוסדות ציבור ופרויקטים לשיקום תשתיות במרקם הוותיק, והוצאה מותנית בהכנסה בסך כ-1,1 מיליארד שקל בהתאם לביצוע בפועל של ההכנסות.

משה גפני: שאלות?

משה גפני: מי בעד אישור הפניות?

משה גפני: הצבעה בעד הפניות– 7 נגד – 5 פניות 130,131 – משרד השיכון, אושרו.

משה גפני: תודה, הפניות אושרו.

<טמיר כהן: פניה 139 בעמוד 54.

<טמיר כהן: קליטת עליה.

<יעל אגמון: הפניה נועדה להקצאה של 3,6 מיליון שקל בהרשאה לטובת הארכת חוזה של מרכז קליטה ליוצאי אתיופיה בצפון הארץ.

משה גפני: שאלות?

משה גפני: אין.

משה גפני: מי בעד?

משה גפני: מי נגד?

משה גפני: הצבעה בעד הפניה– רוב נגד – אין פניה 139 – משרד הקליטה, אושרה.

משה גפני: הפניה אושרה.

אראל מרגלית: מבקשים התייעצות.

משה גפני: אתם מוכנים שאביא את סעיף 46? לא.

משה גפני: אז נביא את זה מחר.

משה גפני: הישיבה הופסקה בשעה 13:15 והתחדשה בשעה 13:25

משה גפני: אני מחדש את הישיבה, אנחנו מצביעים על הרביזיות.

<טמיר כהן: פניות 29,30.

<טמיר כהן: תיאום הפעולות בשטחים.

משה גפני: מי בעד הרביזיה?

משה גפני: הצבעה בעד הרביזיה – 6 נגד – 6 הרביזיה לפניות 29,30 לא התקבלה.

משה גפני: הרביזיה לא התקבלה.

<טמיר כהן: אנחנו עוברים לרביזיה על פניה 55, מענקי בינוי ושיכון.

משה גפני: מי בעד?

משה גפני: מי נגד?

משה גפני: הצבעה בעד הרביזיה - 6 נגד – 6 הרביזיה על פניה 55 לא התקבלה.

משה גפני: תודה, הרביזיה לא התקבלה.

<טמיר כהן: 56 פיתוח התעשייה.

משה גפני: מי בעד הרביזיה?

משה גפני: ירים את ידו.

משה גפני: הצבעה בעד הרביזיה – 6 נגד – 6 הרביזיה לסעיף 56 לא התקבלה.

משה גפני: הרביזיה לא התקבלה.

<טמיר כהן: פניות 58 עד 61 ופניה 69, משרד הכלכלה.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה על פניות 58 עד 61 ו-69 לא התקבלה.

משה גפני: הרביזיה לא התקבלה.

<טמיר כהן: פניות 70 עד 72.

<טמיר כהן: הוצאות חירום אזרחיות.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה לפניות 70 עד 72 לא התקבלה.

משה גפני: הרביזיה לא התקבלה.

<טמיר כהן: 77 הוצאות שונות.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה לסעיף 77 לא התקבלה.

משה גפני: הרביזיה לא התקבלה.

<טמיר כהן: 79 עד 82 משרד המשפטים.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה לפניות 79 עד 82 לא התקבלה.

משה גפני: הרביזיה לא התקבלה.

<טמיר כהן: פניה 97, משרד ראש הממשלה.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה על פניה 97 לא התקבלה.

משה גפני: לא התקבלה.

סתיו שפיר: הצבעה שמית.

<טמיר כהן: פניות 101 עד 103, פלוס 106, משרד הפנים.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה לפניה 101, משרד הפנים, לא התקבלה.

משה גפני: הרביזיות לא התקבלו.

<טמיר כהן: פניות 108-109 בחירות ומימון מפלגות.

<טמיר כהן: מי בעד?

<טמיר כהן: הצבעה בעד הרביזיה – 6 נגד – 6 הרביזיה לפניות 108-109 – בחירות ומימון מפלגות, לא התקבלה.

משה גפני: הרביזיה לא התקבלה.

<טמיר כהן: פניה 110,11 – משרד הכלכלה.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה לפניות 110,11 – משרד הכלכלה, לא התקבלה.

משה גפני: לא התקבלה.

<טמיר כהן: 112, 113 – משרד החקלאות.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה לפניות 112,113 – משרד החקלאות, לא התקבלה.

משה גפני: הרביזיה לא התקבלה.

<טמיר כהן: 126 משרד החקלאות.

משה גפני: מי בעד?

משה גפני: הצבעה בעד הרביזיה – 6 נגד – 6 הרביזיה לפניה 126 – משרד החקלאות, לא התקבלה.

משה גפני: לא התקבלה.

<קריאות: - - -

משה גפני: אני מודה לכם, הישיבה נעולה.